Roberts Kalevics

Kārlis Roberts Kalevics (1877—1945) bija latviešu jurists, Tautas padomes loceklis.

 Dzīvesgājums 
Dzimis 1877. gada 21. jūnijā Annenieku pagastā. 1894. gadā pabeidza mācības Talsu pamatskolā, strādāja par telegrāfistu Talsos un Kerčā (1894—1901). Studēja tieslietas Odesas Jaunkrievijas Universitātē (1903—1908). Akadēmiskās vienības „Austrums” vecbiedrs. Strādāja par Jelgavas apgabaltiesas tiesamatu kandidātu (1908—1911), tad par zvērināta advokāta palīgu Jelgavā (1911—1914). 1914. gada 18. oktobrī pats kļuva par zvērinātu advokātu Jelgavā. Pirmā pasaules kara laikā darbojās kā Tērbatas Bēgļu apgādāšanas komitejas priekšsēdētāja biedrs (1915—1917).

Pēc Latvijas valsts pasludināšanas kļuva par Tautas padomes locekli no Latvijas Radikāldemokrātiskās partijas,Latvijas Tautas padome (stenogrammas). Rīga, 1920. bija miertiesnesis un Tukuma Talsu zemesgrāmatu nodaļas priekšnieks (1918—1933), no 1934. gada zvērināts advokāts Tukumā.

Pēc Latvijas okupācijas viņu atbrīvoja no darba. 1941. gada jūnija deportācijas laikā apcietināts un ieslodzīts Vjatlagā, 1941. gada 28. novembrī Kalevicam piesprieda 10. gadus ilgu cietumsodu.

Miris 1945. gada 17. jūnijā Vjatlaga 1. lēģera punkta lazaretē, apglabāts vietējā kapsētā.timenote.info

 Apbalvojumi 
 Triju Zvaigžņu ordenis IV šķira (1935)

 Atsauces 

Kategorija:1877. gadā dzimušie
Kategorija:Latvijas Radikāldemokrātiskās partijas politiķi
Kategorija:Tautas padomes locekļi
Kategorija:Padomju represiju upuri